**ЗА ЗЛАТО, ВЯРЯ И СЛАВА. ВЪЗХОД НА КОЛОНИАЛНИТЕ ИМПЕРИИ ПРЕЗ РАННОТО НОВО ВРЕМЕ.**

**Анотация.** Дълбоките социалните, политически и културни трансформации, които бележат шестнадесетото и седемнадесето столетие съдействат и за появата на ранномодерните колониални империи. Курсът има за цел да анализира мотивите за Великите географски открития и последвалата вълна на колониална експанзия, както и да разгледа в сравнителен план методите на колонизация, които прилагат различните европейски държави /Португалия, Испания, Англия, Франция и Холандската република/. Вниманието ще бъде фокусирано и върху последиците от възхода на ранномодерните колониални империи, а именно обособяването на атлантическата икономика /Колумбовия обмен и т.нар „Триъгълна търговия“/, налагането на меркантилизма като водещ принцип в икономиката, зараждането на консуматорското общество и т.н.